b"\n_START_ARTICLE_\nNatasha Arthy\n_START_PARAGRAPH_\nNatasha Arthy (f\xc3\xb8dt 23. maj 1969 i Gentofte) er en dansk filminstrukt\xc3\xb8r. Arthy er og har blandt andet instrueret filmene Fanny Farvel\xc3\xb8s (1997), Mirakel (2000) Se til venstre, der er en svensker (2003), og mini-tv-serien Container Conrad (1994) Y's Fantom Farmor (1996) Drengen de kaldte Kylling (1997), kortfilmen Pip og papeg\xc3\xb8je (2005) og Heartless (tv-serie i 4 afsnit) 2014._NEWLINE_Med instruktionen af Se til venstre, der er en svensker indskrev Arthy sig som en af de f\xc3\xa5 kvindelige dogmeinstrukt\xc3\xb8rer._NEWLINE_I marts 2007 afsluttede Natasha Arthy optagelserne til sin film med arbejdstitlen Aicha produceret af Nimbus Film. Filmen kom til at hedde Fighter og fik stor succes. Det er en actionfilm om Kung-Fu og om at v\xc3\xa6re muslim i et kristent land."